A Bizottság határozata

(1998. május 18.)

a 92/260/EGK, a 93/195/EGK, a 93/196/EGK és a 93/197/EGK határozatnak a Jugoszláv Szövetségi Köztársaságból származó lófélék tekintetében történő módosításáról

(az értesítés a C(1998) 1341. számú dokumentummal történt)

(EGT vonatkozású szöveg)

(98/360/EK)

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a legutóbb Ausztria, Finnország és Svédország csatlakozási okmányával módosított, a lófélék mozgására és harmadik országból történő behozatalára irányadó állat-egészségügyi feltételekről szóló, 1990. június 26-i 90/426/EGK tanácsi irányelvre [1] és különösen annak 14., 15., 16. és 18. cikkére, valamint 19. cikke ii. pontjára,

mivel a 79/542/EGK tanácsi határozatot [2] módosító 97/736/EK bizottsági határozat [3] engedélyezte lófélék behozatalát a Jugoszláv Szövetségi Köztársaságból;

mivel a törzskönyvezett lovak ideiglenes beléptetésére, illetve a törzskönyvezett, valamint a tenyésztési és termelési célú lófélék behozatalára vonatkozó egészségügyi feltételeket és a szükséges állatorvosi bizonyítványokat a legutóbb a 97/160/EK [4] határozattal módosított 92/260/EGK [5] és 93/197/EGK bizottsági határozat [6] határozza meg, a törzskönyvezett lovak ideiglenes kivitelét követő újrabehozatalára vonatkozó állat-egészségügyi feltételeket és a szükséges állatorvosi bizonyítványokat a legutóbb a 97/684/EK határozattal [7] módosított 93/195/EGK bizottsági határozat [8] határozza meg, a vágásra szánt lófélék behozatalára vonatkozó egészségügyi feltételeket és állatorvosi bizonyítványokat pedig a legutóbb a 97/36/EK határozattal [9] módosított 93/196/EGK bizottsági határozat [10] határozza meg;

mivel a 92/260/EGK, a 93/195/EGK, a 93/196/EGK és a 93/197/EGK határozatot ezért módosítani kell annak érdekében, hogy megállapításra kerüljenek a lóféléknek a Jugoszláv Szövetségi Köztársaságból történő különböző típusú behozatalaihoz szükséges állat-egészségügyi feltételek és állatorvosi bizonyítványok; mivel a más kelet-európai országok esetében használt bizonyítványoknak alkalmazhatónak kell lenniük a Jugoszláv Szövetségi Köztársaságból származó lófélékre;

mivel továbbá a félreértések elkerülése végett a 92/260/EGK határozat II. mellékletében a D bizonyítvány címét az említett határozat I. mellékletével összhangban módosítani kell;

mivel az e határozatban meghatározott intézkedések összhangban vannak az Állat-egészségügyi Állandó Bizottság véleményével,

ELFOGADTA EZT A HATÁROZATOT:

1. cikk

A 92/260/EGK határozat a következőképpen módosul:

1. Az I. mellékletben a B csoportba tartozó országok jegyzéke helyébe a következő jegyzék lép:

"Ausztrália (AU), Belarusz (BY), Bosznia és Hercegovina (BA), Bulgária (BG), Ciprus (CY), Cseh Köztársaság (CZ), Észtország (EE), Horvátország (HR), Jugoszláv Szövetségi Köztársaság (YU), Lengyelország (PL), Lettország (LV), Litvánia (LI), Magyarország (HU), Macedónia Volt Jugoszláv Köztársaság (807), Oroszország [11] (RU), Románia (RO), Szlovák Köztársaság (SK), Szlovénia (SL), Ukrajna (UA) és Új-Zéland (NZ)."

2. A II. mellékletben a B bizonyítvány címe helyébe a következő szöveg lép:

"EGÉSZSÉGÜGYI BIZONYÍTVÁNY

törzskönyvezett lovak 90 napnál rövidebb időtartamra szóló ideiglenes behozatalához a Közösség területére Ausztráliából, Belaruszból, Bosznia és Hercegovinából, Bulgáriából, Ciprusról, a Cseh Köztársaságból, Észtországból, Horvátországból, a Jugoszláv Szövetségi Köztársaságból, Lengyelországból, Lettországból, Litvániából, Macedónia Volt Jugoszláv Köztársaságból, Magyarországról, Oroszországból [12], Romániából, a Szlovák Köztársaságból, Szlovéniából, Ukrajnából és Új-Zélandról."

3. A II. mellékletben az A, B, C, D és E bizonyítványok III. fejezete d) bekezdése harmadik francia bekezdése helyébe a következő szöveg lép:

"– az Amerikai Egyesült Államokban (US), Ausztráliában (AU), Belaruszban (BY), Bosznia és Hercegovinában (BA), Bulgáriában (BG), Cipruson (CY), a Cseh Köztársaságban (CZ), Észtországban (EE), Grönlandon (GL), Hongkongban (HK), Horvátországban (HR), Izlandon (IS), Japánban (JA), a Jugoszláv Szövetségi Köztársaságban (YU) Kanadában (CA), Lengyelországban (PL), Lettországban (LV), Litvániában (LI), Macedónia Volt Jugoszláv Köztársaságban (807), Magyarországon (HU), Makaóban (MO), Malajziában (MY), Norvégiában (NO), Oroszországban [13] (RU), Romániában (RO), Svájcban (CH), Szingapúrban (SG), a Szlovák Köztársaságban (SK), Szlovéniában (SL), Ukrajnában (UA) és Új-Zélandon (NZ)."

4. A II. mellékletben a D bizonyítvány címe helyébe a következő szöveg lép:

"EGÉSZSÉGÜGYI BIZONYÍTVÁNY

törzskönyvezett lovak 90 napnál rövidebb időtartamra szóló ideiglenes behozatalához a Közösség területére Argentínából, Barbadosról, Bermudáról, Bolíviából, Brazíliából.(1), Chiléből, Jamaicáról, Kubából, Mexikóból, Paraguayból és Uruguayból."

2. cikk

A 93/195/EGK határozat a következőképpen módosul:

1. Az I. mellékletben a B csoportba tartozó országok jegyzéke helyébe a következő jegyzék lép:

"Ausztrália (AU), Belarusz (BY), Bosznia és Hercegovina (BA), Bulgária (BG), Ciprus (CY), Cseh Köztársaság (CZ), Észtország (EE), Horvátország (HR), Jugoszláv Szövetségi Köztársaság (YU), Lengyelország (PL), Lettország (LV), Litvánia (LI), Macedónia Volt Jugoszláv Köztársaság (807), Magyarország (HU), Oroszország.(1) (RU), Románia (RO), Szlovák Köztársaság (SK), Szlovénia (SL), Ukrajna (UA) és Új-Zéland (NZ)."

2. A II. mellékletben az egészségügyi bizonyítvány címében a B csoportba tartozó országok jegyzéke helyébe a következő szöveg lép:

"Ausztrália, Belarusz, Bosznia és Hercegovina, Bulgária, Ciprus, Cseh Köztársaság, Észtország, Horvátország, Jugoszláv Szövetségi Köztársaság, Lengyelország, Lettország, Litvánia, Macedónia Volt Jugoszláv Köztársaság, Magyarország, Oroszország.(1), Románia, Szlovák Köztársaság, Szlovénia, Ukrajna és Új-Zéland."

3. cikk

A 93/196/EGK határozat II. mellékletének 3. lábjegyzetében a B csoportba tartozó országok jegyzéke helyébe a következő jegyzék lép:

"Ausztrália, Belarusz, Bosznia és Hercegovina, Bulgária, Ciprus, Cseh Köztársaság, Észtország, Horvátország, Jugoszláv Szövetségi Köztársaság, Lengyelország, Lettország, Litvánia, Macedónia Volt Jugoszláv Köztársaság, Magyarország, Oroszország.(1), Románia, Szlovák Köztársaság, Szlovénia, Ukrajna és Új-Zéland."

4. cikk

A 93/197/EGK határozat a következőképpen módosul:

1. Az I. mellékletben a B csoportba tartozó országok jegyzéke helyébe a következő jegyzék lép:

"Ausztrália (AU), Belarusz (BY), Bosznia és Hercegovina (BA), Bulgária (BG), Ciprus (CY), Cseh Köztársaság (CZ), Észtország (EE), Horvátország (HR), Jugoszláv Szövetségi Köztársaság (YU), Lengyelország (PL), Lettország (LV), Litvánia (LI), Macedónia Volt Jugoszláv Köztársaság (807), Magyarország (HU), Oroszország.(1) (RU), Románia (RO), Szlovák Köztársaság (SK), Szlovénia (SL), Ukrajna (UA) és Új-Zéland (NZ)."

2. A II. mellékletben a B bizonyítvány címe helyébe a következő szöveg lép:

"EGÉSZSÉGÜGYI BIZONYÍTVÁNY

a törzskönyvezett, valamint a tenyésztési és termelési célú lófélék behozatalához a Közösség területére Ausztráliából, Belaruszból, Bosznia és Hercegovinából, Bulgáriából, Ciprusról, a Cseh Köztársaságból, Észtországból, Horvátországból, a Jugoszláv Szövetségi Köztársaságból, Lengyelországból, Lettországból, Litvániából, Macedónia Volt Jugoszláv Köztársaságból, Magyarországról, Oroszországból.(1), Romániából, a Szlovák Köztársaságból, Szlovéniából, Ukrajnából és Új-Zélandról."

5. cikk

Ennek a határozatnak a tagállamok a címzettjei.

Kelt Brüsszelben, 1998. május 18-án.

a Bizottság részéről

Franz Fischler

a Bizottság tagja

[1] HL L 224., 1990.8.18., 42. o.

[2] HL L 146., 1979.6.14., 15. o.

[3] HL L 295., 1997.10.29., 37. o.

[4] HL L 62., 1997.3.4., 39. o.

[5] HL L 130., 1992.5.15., 67. o.

[6] HL L 86., 1993.4.6., 16. o.

[7] HL L 287., 1997.10.21., 49. o.

[8] HL L 86., 1993.4.6., 1. o.

[9] HL L 14., 1997.1.17., 57. o.

[10] HL L 86., 1993.4.6., 7. o.

[11] HL L 224., 1990.8.18., 42. o.

[12] HL L 224., 1990.8.18., 42. o.

[13] HL L 224., 1990.8.18., 42. o.

--------------------------------------------------